Pesäpallokypärä

Pesäpallokypärä on pesäpallossa käytettävä kypärä. Virallinen pesäpallokypärä on CE-merkitty päänsuojus, joita valmistavat mm. Karhu Pesis ja J-Pesis. Pesäpallokypärien valmistajien ilmoittama käyttöikä on kolme vuotta käyttöönottopäivästä lähtien. Kypärät tulivat pakollisiksi miehillä vuonna 1989 ja naisilla vuonna 1994. Taustalla oli vuonna 1985 sattunut onnettomuus, jossa etukentällä siepparina pelannut miespesäpalloilija sai pallon lyönnistä suoraan päähänsä ja kuoli. 

Virallisissa pesäpallo-otteluissa kypärän käyttäminen on pakollista. Kypärän käyttöpakko koskee kaikkia C-ikäisten ja sitä nuorempien keskuudessa kaikkia ulko- ja sisäpeliin osallistuvia pelipaikasta riippumatta. Aikuisten ja B-ikäisten otteluissa lyöjien ja juoksijoiden sekä kaikkien ulkopelaajien lukkaria ja koppareita lukuun ottamatta on käytettävä kypärää. Kypärä on asetettava paikalleen ennen lyömään asettumista.

Lähteet

Viitteet 

Pesäpallovarusteet